Sinu ülesandeks on võtta eestikeelne uudis ja pakkuda sellele lühike pealkiri. Anna vastuseks ainult pealkiri, ära lisa midagi muud.
## Tekst:

Arenguseire keskus korraldab kolmapäeval andmekonverentsi "Kuidas panna andmed teenima?", mis keskendub võimalustele, kuidas panna avalikus sektoris kogutavad andmed paremini teenima nii Eesti ühiskonda kui iga üksikut elanikku. ERR-i portaalis näeb kell 10 algavat konverentsi otsepildis.
Otseülekanne, sünkroontõlkega eesti keelde Otseülekanne originaalkeeles

"Eesti e-riigi hea maine on toonud kaasa kõrged ootused andmepõhiste teenuste lisandumisele ja heale andmevahetusele riigi ning erasektori vahel," ütles arenguseire keskuse juhataja Tea Danilov. "Päriselu ei ole suutnud neid ootusi täita. Digimajanduse ja ühiskonna (DESI) indeksis on Eesti langenud viimase nelja aastaga nelja koha võrra, viiendast üheksandaks," nentis Danilov.

Millise kännu taga on kinni andmepõhised edasiarengud, näiteks tervishoius ja maksunduses? Miks me ikkagi ei tea piisavalt Eestisse jõudnud Ukraina põgenikest? Kuidas panna andmed paremini teenima nii Eesti ühiskonda kui iga üksikut elanikku, millised takistused tuleb ületada?

Andmekonverentsil püüavad küsimustele vastuseid leida prof Sylvie Delacroix (Birminghami Ülikool), dr Maarja Olesk (Balti Uuringute Instituut), dr Raigo Uukkivi (maksu- ja tolliameti peadirektor), dr Taavi Tillmann (Tartu Ülikooli rahvatervishoiu kaasprofessor), Kert Valdaru (Astangu Kutserehabilitatsiooni Keskus), Kristen Michal (riigikogu), Johanna Vallistu (Arenguseire Keskus), Raimond Kaljulaid (riigikogu), Kaimar Karu (ettevõtja), dr Tanel Mällo (Cybernetica AS), Pille Lehis (andmekaitse inspektsiooni peadirektor), Urmet Lee (statistikaameti peadirektor), Jaak Aab (riigikogu), prof Krista Fischer (Tartu Ülikooli matemaatilise statistika professor) ja Margus Arm (TEHIK-u direktor).

Konverentsil tutvustatakse Arenguseire Keskuse, Balti Uuringute Instituudi ja LevelLabi koostöös äsja valminud andmeühiskonna tulevikustsenaariumeid.

Konverentsi ajakava leiab arenguseire keskuse kodulehelt.
## Pealkiri:

user
Otse kell 10: millise kännu taga on kinni Eesti andmeteenuste areng?
assistant